Lori terbabas, hilang kawalan
BATU NIAH: Demi keselamatan seorang pemandu kenderaan kecil datang dari arah pertentangan, seorang pemandu lori berjaya mengelakkan kemalangan besar berlaku di Jalan Sepupok-Batu Niah semalam. Menurut sumber, pemandu lori tersebut berjaya mengelak kejadian lebih buruk berlaku walaupun lori yang dipandunya hilang kawalan dan terbabas ke bahu jalan hingga merempuh tiang elektrik. Dalam kejadian itu, pemandu lori tidak mengalami sebarang kecederaan yang teruk. Pada masa sama, tiang elektrik yang patah akibat rempuhan itu telah mengakibatkan arus elektrik di kawasan berkenaan terputus. Justeru, pihak Sesco telah dimaklumkan dan berusaha untuk menyambung semula arus elektrik. 
See author's posts
